
[bookmark: _6tah355oa7yk]Modal dialog

Begrebet "Modal window" er ikke nyt. Det dækker over et dialogvindue, der vises i et overlay på websiden for at forhindre, at brugeren kan interagere med andre elementer, mens det er aktivt.
At benytte modal-vinduer er en udbredt teknik. Derfor har forskellige udviklere gennem tiden forsøgt at automatisere processen ved at udvikle forskellige plugins til formålet.

jQuery UI indeholder fx et plugin til opgaven. Det hedder kort og godt jQuery Dialog. Du kan finde det her: https://jqueryui.com/dialog/ 
jQuery Dialog er afhængig af jQuery Library for at virke. Hvis du ikke skal bruge jQuery til andet i dit projekt, vil det ikke være optimalt, da jQuery Library har en negativ indflydelse på dit websites performance.

På grund af modal-vinduers store udbredelse er W3C gået i gang med at udvikle en indbygget løsning - det vil sige et HTML-element, der ud af boksen fungerer som et modal-vindue.

Det nye HTML-element hedder <dialog>. Du kan læse om det på det officielle website her.
Elementet er  endnu ikke understøttet i alle browsere, men i skrivende stund kun i Chrome browseren. Du kan tjekke den aktuelle support, hvis du søger information om elementet på websitet caniuse.com

[bookmark: _oy7scpwb8aqz]HTMLDialogElement API
HTMLDialogElement er et API med en række indbygggede properties og methods til at manipulere med <dialog> elementer.
Fx har <dialog> elementet metoder til at kunne åbne og lukke dialogvinduet.

[bookmark: _hh9msyurp3sp]Metoder
Herunder finder du en liste over de metoder, der er tilgængelige for <dialog> elementet.

[bookmark: _yyypkdynpaib]HTMLDialogElement.show()
Denne metode åbner dialogvinduet uden det "modale" overlay, hvilket gør det muligt at interagere med andre elementer på websiden, mens vinduet er åbent.

Javascript:
	var dialog = document.querySelector('.js-dialog');
dialog.show();


[bookmark: _4x113yb19cfv]HTMLDialogElement.showModal()
Denne metode åbner dialog-vinduet ovenpå et "modalt" overlay, hvilket forhindrer, at man kan interagere med andre elementer på websiden, mens vinduet er åbent. Denne metode er den mest brugte.

Javascript:
	var dialog = document.querySelector('.js-dialog');
dialog.showModal();



[bookmark: _60e2ix4y2lyn]Styling af modalvinduets overlay
Den gennemsigtige baggrund, der følger med  modalvinduet, er baseret på pseudo-selektoren ::backdrop, der har en default styling, som du kan tilpasse.

CSS:
	.js-dialog::backdrop{
  background-color: rgba(0,0,0, .7);
}



[bookmark: _ai4wt2wul9qi]HTMLDialogElement.close()
Denne metode kan benyttes til at lukke dialogvinduet.

Javascript:
	var dialog = document.querySelector('.js-dialog');
element.close();



[bookmark: _t4n4i2aw9faz]Opgave
I denne opgave skal du oprette et HTML-side med et modal-vindue, der kan åbnes og lukkes, når der klikkes på en knap.

[bookmark: _1qlrj87r01gv]Websiden
Som udgangspunkt skal vinduet være lukket, men websiden skal indeholde en knap, der åbner dialog-vinduet, når der klikkes på den.
[bookmark: _11p54aer8xyx]Dialog-vinduet
Derudover skal dialogvinduet indeholde en knap, der lukker vinduet, når der klikkes på den.

Både HTML og JavaScript skal placeres i det samme HTML-dokument, som skal navngives js-dialog.html.

[bookmark: _ymkcot6kzfvi]Ekstra opgave
I denne opgave skal du lave endnu en webside med et modalvindue, men denne gang må du IKKE benytte <dialog> elementet, men skal benytte et <div> element.
Det betyder, at du mister den indbyggede funktionaliteter og skal udvikle dem selv i HTML, CSS og JavaScript.

Både HTML, CSS og JavaScript skal placeres i det samme HTML-dokument, som skal navngives js-html-dialog.html.

Method of easily creating custom dialog boxes to display to the
user with modal or non-modal options. Also includes a : :backdrop

pseudo-element for behind the element.

